רוג'ר מור

סר רוג'ר ג'ורג' מור (באנגלית: Roger George Moore;‏ 14 באוקטובר 1927 – 23 במאי 2017) היה שחקן קולנוע וטלוויזיה אנגלי. תפקידיו הנודעים היו סיימון טמפלר, הדמות הראשית בסדרת הטלוויזיה המלאך, והדמות הראשית בסדרת סרטי ג'יימס בונד. מוּר נולד בלונדון שבאנגליה, בגיל 15 נטש את התיכון והחל לעבוד בתור מאייר מתלמד בחברת אנימציה ב-1943. לאחר מכן שירת ביחידת בידור של הצבא הבריטי בגרמניה בתום מלחמת העולם השנייה והחל לשחק בסרטים בשנות הארבעים המאוחרות. מור התמחה באולפן אנימציה גם לאחר סיום לימודיו התיכוניים, אולם פוטר לאחר שעשה טעות בעבודה על שקפים בעת הכנת סרט. הבמאי בריאן דזמונד הרסט ליהק אותו לראשונה בסרט "קיסר וקלאופטרה" משנת 1945. לאחר מכן הוא אף מימן למור את הלימודים באקדמיה המלכותית לאמנות הדרמה. מור למד שם במשך שלושה סמסטרים. לקראת תום מלחמת העולם השנייה גויס לצבא הבריטי. בתחילת שנות ה-50, עבד כדוגמן, והופיע במודעות פרסום לבגדי סריג. ב-27 במאי 1950 הופיע באחת מהופעותיו המוקדמות בתוכנית "Drawing Room Detective" של ערוץ BBC שהיה הערוץ היחיד אז. היגר לארצות הברית בשנת 1953 ושיחק במספר סדרות טלוויזיה. הופעתו הראשונה בקולנוע הייתה בשנת 1954 בסרט "הפעם האחרונה שראיתי את פריז". בשנת 1962 קיבל הכרה בינלאומית לאחר שכיכב בסדרה "The Saint" (נקראה בישראל "המלאך (אנ')"), המבוססת על ספריו של הסופר הבריטי לסלי צ'רטריס, במשך 7 שנים. בשנת 1973 הוצע לו תפקיד ג'יימס בונד, אותו גילם במשך שבעה סרטים עד שנת 1985 – יותר מכל שחקן אחר בסדרה. בשנת 1946, בגיל 19, נישא לדורן ואן סטיין (Doorn Van Steyn), מחליקה על הקרח ושחקנית, שלמדה עמו באקדמיה המלכותית לאמנות הדרמה. סטיין הייתה מבוגרת ממנו בשש שנים. בני הזוג התגוררו עם משפחתה. לימים נישאה סטיין לישראלי והשתקעה עמו בישראל. ב-1952 פגש את הזמרת דורותי סקוירס, וכעבור שנה הוא התגרש מאשתו והתחתן איתה. ב-1961, בזמן שצילם באיטליה, נטש מור את סקוירס לטובת השחקנית לואיסה מאטיולי, והוא גר איתה עד לנישואיהם ב-1969. למור בת ושני בנים ממאטיולי: הבן גאופרי הוא גם שחקן, ובעלים של מסעדה בלונדון, הבת, דבורה מור ביצעה הופעת אורח בסרט למות ביום אחר. מור ומאטיולי התגרשו ב-1993. לאחר מכן נישא מור לכריסטינה טאולסטרופ הדנית. ב-1993 עבר מור בהצלחה ניתוח נגד סרטן הערמונית. שימש כשגריר יוניסף מאז 1991 ועד למותו. היה מעורב בהפקת ווידאו אינפורמטיבי עבור PETA. היה ידוע כתומך של המפלגה השמרנית הבריטית. נפטר בשנת 2017 ממחלת הסרטן. אתר האינטרנט הרשמי של רוג'ר מור (באנגלית) רוג'ר מור, ברשת החברתית פייסבוק רוג'ר מור, ברשת החברתית אקס (טוויטר) רוג'ר מור, במסד הנתונים הקולנועיים IMDb (באנגלית) רוג'ר מור, באתר AllMovie (באנגלית) רוג'ר מור, באתר Rotten Tomatoes (באנגלית) רוג'ר מור, באתר Box Office Mojo (באנגלית) רוג'ר מור, במסד הנתונים הקולנועיים KinoPoisk (ברוסית) רוג'ר מור, באתר MusicBrainz (באנגלית) רוג'ר מור, באתר Discogs (באנגלית) רוג'ר מור, באתר "Find a Grave" (באנגלית) רוג'ר מור כותב ספר על ג'יימס בונד, באתר ynet, 17 בינואר 2008 מאיה נסטלבאום, פריז, ‏רוג'ר מור בראיון מיוחד ל"גלובס": "80 שנה נדרשו לי כדי ללמוד לכתוב", באתר גלובס, 30 בנובמבר 2008 ניר וולף, "זה היה הג'וב הכי טוב בעולם", באתר ישראל היום, 12 באוקטובר 2012 בעקבות מותו: השחקן רוג'ר מור שגילם את ג'יימס בונד הלך לעולמו בגיל 89, באתר וואלה, 23 במאי 2017 שמוליק דובדבני, מלאך, מרגל, ג'נטלמן: פרידה מרוג'ר מור, 007, באתר ynet, 23 במאי 2017 עידו רוזן, הבונד הטוב מכולם: נפרדים מסר רוג'ר מור האגדי, באתר רשת, 24 במאי 2017 דני לרנר, פרידה מרוג'ר מור: ג'יימס בונד עם חיוך וקריצה, באתר nrg‏, 29 במאי 2017 "Sir Roger Moore: Remembering the quintessential English actor". The Independent (באנגלית בריטית). נבדק ב-2018-07-24. עופר אדרת, גברת בונד מרחוב טרומפלדור בקריית אונו, באתר הארץ, 24 במאי 2017